ᱵᱟᱨᱦᱟᱨᱣᱟ

ᱵᱟᱨᱦᱟᱨᱣᱟ ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱥᱟᱦᱮᱵᱽᱜᱚᱸᱡᱽ ᱦᱚᱱᱚᱛ ᱨᱮᱭᱟᱜ ᱨᱟᱡᱽᱢᱚᱦᱚᱞ ᱠᱷᱚᱸᱰ ᱨᱮᱭᱟᱜ ᱢᱤᱫ ᱱᱚᱜᱚᱨ ᱯᱟᱧᱪᱟᱭᱟᱛ ᱠᱟᱱᱟ᱾

ᱚᱛᱱᱚᱜ

ᱴᱷᱟᱶ
ᱵᱟᱨᱦᱟᱨᱣᱟ ᱫᱚ ᱢᱤᱫ ᱱᱚᱜᱚᱨ ᱯᱟᱧᱪᱟᱭᱟᱛ ᱠᱟᱱᱟ᱾

ᱵᱟᱨᱦᱟᱨᱣᱟ ᱨᱮᱭᱟᱜ ᱚᱛᱱᱚᱜ ᱴᱷᱟᱶ ᱫᱚ ᱾

ᱱᱚᱣᱟ ᱫᱚ ᱔.᱐᱖ ᱪᱟᱹᱣᱠᱟᱹ ᱠᱤᱢᱤ (᱑.᱕᱗ ᱪᱟᱹᱣᱠᱟᱹ ᱢᱟᱭᱤᱞ) ᱛᱮ ᱯᱟᱥᱱᱟᱣ ᱢᱮᱱᱟᱜᱼᱟ᱾

ᱢᱤᱫ ᱧᱮᱱᱮᱞ
ᱢᱮᱯ ᱨᱮ ᱧᱮᱞᱚᱜ ᱠᱟᱱᱟ ᱮᱛᱚᱢ ᱥᱮᱫ ᱜᱟᱝᱱᱟᱹᱭ ᱠᱷᱚᱱ ᱨᱟᱡᱽᱢᱚᱦᱚᱞ ᱵᱩᱨᱩ ᱠᱚᱧᱮ ᱥᱮᱫ ᱫᱩᱢᱠᱟᱹ ᱦᱚᱱᱚᱛ ᱦᱟᱹᱵᱤᱫ ᱯᱟᱥᱱᱟᱣ ᱢᱮᱱᱟᱜᱼᱟ᱾ ᱢᱮᱯ ᱨᱮᱜᱮ 'ᱯᱷᱟᱨᱟᱠᱠᱟ' ᱧᱮᱞᱚᱜ ᱠᱟᱱᱟ, ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱱᱟᱥᱮ ᱵᱷᱤᱛᱨᱤ ᱥᱮᱫ ᱚᱸᱰᱮ ᱜᱮ ᱯᱷᱟᱨᱟᱠᱠᱟ ᱵᱽᱨᱤᱡ ᱢᱮᱱᱟᱜᱼᱟ᱾ ᱢᱮᱯ ᱨᱮ ᱨᱟᱡᱽᱢᱚᱦᱚᱞ ᱠᱩᱭᱞᱟᱹ ᱠᱷᱟᱫᱟᱱ ᱧᱮᱞᱚᱜ ᱠᱟᱱᱟ᱾ ᱦᱚᱱᱚᱛ ᱨᱮᱭᱟᱜ ᱜᱚᱴᱟ ᱯᱟᱲᱟ ᱜᱮ ᱡᱟᱹᱥᱛᱤ ᱠᱟᱭᱛᱮ ᱟᱹᱛᱩ ᱴᱚᱞᱟ ᱛᱮ ᱯᱮᱨᱮᱡ ᱟᱠᱟᱱᱟ, ᱦᱟᱸᱰᱮ ᱱᱷᱟᱰᱮ ᱢᱤᱫ ᱵᱟᱨ ᱥᱚᱦᱚᱨ ᱵᱟᱡᱟᱨ ᱧᱮᱞᱚᱜ ᱜᱮᱭᱟ᱾

ᱰᱮᱢᱚᱜᱽᱨᱟᱯᱷᱤ
᱒᱐᱑᱑ ᱨᱮᱭᱟᱜ ᱥᱤᱧᱚᱛᱤᱭᱟᱹ ᱦᱚᱲ ᱞᱮᱠᱷᱟ ᱞᱮᱠᱟᱛᱮ, ᱵᱟᱨᱦᱟᱨᱣᱟ ᱨᱮ ᱜᱩᱴ ᱑᱓,᱖᱑᱗ ᱜᱚᱴᱟᱱ ᱦᱚᱲ ᱢᱮᱱᱟᱜ ᱠᱚᱣᱟ, ᱱᱩᱠᱩ ᱢᱩᱸᱫᱽ ᱨᱮ ᱖,᱕᱕᱐ (᱕᱒%) ᱠᱚᱲᱟ ᱟᱨ ᱖,᱐᱖᱗ (᱔᱘%) ᱠᱩᱲᱤ ᱢᱮᱱᱟᱜ ᱠᱚᱣᱟ᱾ ᱐ - ᱖ ᱥᱮᱨᱢᱟ ᱩᱢᱮᱨ ᱨᱮᱱ ᱫᱚ ᱑,᱖᱙᱔ ᱜᱚᱴᱟᱱ ᱦᱚᱲ ᱢᱮᱱᱟᱜ ᱠᱚᱣᱟ᱾ ᱵᱟᱨᱦᱟᱨᱣᱟ ᱨᱮ ᱜᱩᱴ ᱥᱤᱠᱷᱱᱟᱹᱛ ᱦᱚᱲᱟᱜ ᱮᱞ ᱘,᱕᱗᱐᱾

ᱢᱤᱫ ᱠᱷᱚᱵᱚᱨ ᱠᱟᱜᱚᱡᱽ ᱦᱚᱛᱮᱛᱮ ᱵᱟᱲᱟᱭ ᱧᱟᱢᱚᱜ ᱠᱟᱱᱟ ᱒᱐᱑᱖ ᱥᱮᱨᱢᱟ ᱨᱮ ᱵᱟᱨᱦᱟᱨᱣᱟ ᱱᱚᱜᱚᱨ ᱯᱟᱧᱪᱟᱭᱟᱛ ᱨᱮ ᱙ ᱜᱚᱴᱟᱱ ᱟᱹᱛᱩ ᱥᱮᱞᱮᱫ ᱦᱩᱭ ᱟᱠᱟᱱᱟ ᱟᱨ ᱚᱱᱟᱛᱮ ᱦᱚᱲ ᱠᱚᱣᱟᱜ ᱞᱮᱠᱷᱟ ᱒᱔,᱑᱓᱓ ᱨᱮ ᱰᱷᱮᱨ ᱟᱠᱟᱱᱟ᱾ ᱱᱚᱣᱟ ᱞᱮᱠᱷᱟ ᱫᱚ ᱒᱐᱒᱑ ᱨᱮᱭᱟᱜ ᱦᱚᱲ ᱞᱮᱠᱷᱟ ᱨᱮᱦᱚᱸ ᱧᱮᱞᱚᱜ ᱜᱮᱭᱟ ᱱᱷᱟᱜ᱾

ᱯᱚᱨᱤᱠᱟᱴᱷᱟᱢᱳ
ᱥᱟᱦᱮᱵᱽᱜᱚᱸᱡᱽ ᱦᱚᱱᱚᱛ ᱨᱮᱭᱟᱜ ᱦᱚᱱᱚᱛ ᱦᱮᱱᱰᱵᱩᱠ ᱒᱐᱑᱑ ᱞᱮᱠᱟᱛᱮ, ᱵᱟᱨᱦᱟᱨᱣᱟ ᱫᱚ ᱔.᱐᱖ ᱠᱤᱢᱤ² ᱛᱮ ᱯᱟᱥᱱᱟᱣ ᱟᱠᱟᱱᱟ᱾ ᱱᱮᱼᱦᱚᱲᱟᱜ ᱥᱩᱵᱤᱫᱷᱟᱹ ᱠᱚ ᱢᱩᱸᱫᱽ ᱨᱮ ᱑᱔ ᱠᱤᱢᱤ ᱡᱤᱞᱤᱝ ᱰᱨᱮᱱ ᱥᱟᱶᱛᱮ ᱦᱮᱡ ᱥᱮᱱ ᱞᱟᱹᱜᱤᱫ ᱦᱚᱨ ᱰᱟᱦᱟᱨ ᱢᱮᱱᱟᱜᱼᱟ, ᱫᱟᱜ ᱧᱩ ᱞᱟᱹᱜᱤᱫ ᱰᱷᱤᱝᱠᱩ ᱠᱚᱞ ᱟᱨ ᱛᱚᱞ ᱠᱩᱧ ᱢᱮᱱᱟᱜ ᱟᱠᱟᱫᱟ᱾ ᱱᱚᱸᱰᱮ ᱑,᱑᱘᱙ ᱜᱚᱴᱟᱱ ᱜᱷᱟᱨᱚᱸᱡᱽ ᱨᱮ ᱵᱤᱡᱽᱞᱤ ᱨᱮᱭᱟᱜ ᱥᱩᱵᱤᱫᱷᱟᱹ ᱢᱮᱱᱟᱜᱼᱟ᱾ ᱥᱮᱪᱮᱫ ᱥᱩᱵᱤᱫᱷᱟᱹ ᱠᱚ ᱢᱩᱸᱫᱽ ᱨᱮ ᱔ ᱭᱟ ᱮᱛᱚᱦᱚᱵ ᱥᱮᱪᱮᱫ ᱟᱥᱲᱟ, ᱕ ᱜᱚᱴᱟᱱ ᱛᱟᱞᱢᱟ ᱥᱮᱪᱮᱫ ᱟᱥᱲᱟ, ᱒ ᱭᱟ ᱪᱮᱛᱟᱱ ᱛᱟᱞᱢᱟ ᱵᱤᱨᱫᱟᱹᱜᱟᱲ ᱟᱨ ᱒ ᱭᱟ ᱥᱤᱱᱤᱭᱟᱨ ᱵᱤᱨᱫᱟᱹᱜᱟᱲ, ᱑ ᱴᱟᱝ ᱢᱮᱱᱮᱞᱟ ᱰᱤᱜᱽᱨᱤ ᱠᱚᱞᱮᱡᱽ ᱢᱮᱱᱟᱜᱼᱟ᱾

ᱪᱟᱼᱪᱟᱞᱟᱣ
ᱯᱩᱞᱤᱥ ᱤᱥᱴᱮᱥᱚᱱ
ᱵᱟᱨᱦᱟᱨᱣᱟ ᱯᱩᱞᱤᱥ ᱤᱥᱴᱮᱥᱚᱱ ᱫᱚ ᱵᱟᱨᱦᱟᱨᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱥᱮᱵᱟᱭ ᱮᱢ ᱮᱫᱟ᱾

ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ
ᱵᱟᱨᱦᱟᱨᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱭᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱵᱟᱨᱦᱟᱨᱣᱟ ᱟᱹᱛᱩ ᱨᱮᱜᱮ ᱢᱮᱱᱟᱜᱼᱟ᱾

ᱦᱮᱡ ᱥᱮᱱ
ᱵᱟᱨᱦᱟᱨᱣᱟ ᱡᱚᱝᱥᱚᱱ ᱨᱮᱞ ᱥᱴᱮᱥᱚᱱ ᱫᱚ ᱥᱟᱦᱮᱵᱽᱜᱚᱸᱡᱽ ᱞᱩᱯ ᱨᱮᱭᱟᱜ ᱢᱤᱫ ᱨᱮᱞ ᱥᱴᱮᱥᱚᱱ ᱠᱟᱱᱟ᱾ ᱵᱟᱨᱦᱟᱨᱣᱟ–ᱟᱡᱤᱢᱜᱚᱸᱡᱽ–ᱠᱟᱴᱣᱟ ᱞᱩᱯ ᱫᱚ ᱵᱟᱨᱦᱟᱨᱣᱟ ᱠᱷᱚᱱ ᱮᱦᱚᱵ ᱟᱠᱟᱱᱟ᱾

ᱥᱮᱪᱮᱫ
ᱥᱤᱫᱚ ᱠᱟᱹᱱᱦᱩ ᱢᱩᱨᱢᱩ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱲᱟᱣ ᱵᱤ.ᱮᱥ.ᱠᱮ. ᱠᱚᱞᱮᱡᱽ ᱟᱨ ᱵᱤ.ᱮᱥ.ᱮ. ᱛᱤᱨᱞᱟᱹ ᱠᱚᱞᱮᱡᱽ ᱫᱚ ᱵᱟᱨᱦᱟᱨᱣᱟ ᱨᱮ ᱛᱷᱟᱯᱚᱱ ᱦᱩᱭ ᱟᱠᱟᱱᱟ᱾

ᱵᱟᱨᱦᱮ ᱡᱚᱱᱚᱲ

ᱛᱷᱚᱠ: ᱡᱷᱟᱨᱠᱷᱚᱸᱰ
ᱛᱷᱚᱠ: ᱥᱟᱦᱮᱵᱽᱜᱚᱸᱡᱽ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ
ᱛᱷᱚᱠ: ᱥᱟᱱᱛᱟᱲ ᱯᱟᱨᱜᱟᱱᱟ
ᱛᱷᱚᱠ: ᱥᱟᱦᱮᱵᱽᱜᱚᱸᱡᱽ ᱦᱚᱱᱚᱛ

ᱥᱟᱹᱠᱷᱭᱟᱹᱛ